Skjegglav

Skjegglav eller gubbeskjegg (latin: Alectoria) er en slekt av hengende lav. Plantelegemet (thallus) – som i likhet med andre lavslekter er en symbiose mellom en sopp og en fotosyntesevert (alge) – henger på grener i trær og kan bli inntil 30 cm langt.

Legg merke til at ordet skjegglav er det korrekte navn på slekten Alectoria, men arter i brunskjegg-slekten Bryoria har også navn med «-skjegg» i seg.

Skjegglav hører til gruppen busklav innenfor familien Parmeliaceae, og det er i alt 30-40 arter av hengende busklav i Norden, fordelt på slektene:
 Skjegglav (Alectoria Ach.) – 3 arter i Norge
 Brunskjegg (Bryoria Brodo & D. Hawksw.) – 15 arter i Norge
 Strylav (Usnea Dill. ex Adans.) – ca. 18 arter i Norge
 Ragglav (Ramalina Ach.) [Tilhører Ragglavfamilien, Ramalinaceae] – ca. 15 arter i Norge.

Skjegglav vokser på trær, særlig på gran i eldre skoger. Reduksjon av svovel i nedbøren i Norge har gitt økt framvekst av skjegglav og brunskjegg.

I en overlevelsessituasjon kan sjegglav spises om den lutes og kokes. Den er rik på karbohydrat.

Taksoniomi og arter 
Universitetet i Oslo har registrert mer enn 90 000 arter av lav, og det er et stort antall slekter og arter også i Norge. Den taksonomiske plasseringen av slekten gjengis nedenfor:

 Divisjon: Sekksporesopper (Ascomycota)
 Klasse:Lecanoromycetes
 Orden: Lecanorales, 1932
 Familie: Parmeliaceae, 1827
 Skjegglav (Alectoria Ach.) – 3 arter i Norge
 Rabbeskjegg (A. ochroleuca (Hoffm.) Massal.)
 Gubbeskjegg (A. sarmentosa (Ach.) Ach.)
 Jervskjegg (A. nigricans (Ach.) Nyl.)
 Alectoria imshaugii
 Alectoria nidulifera, Storbritannia
 Alectoria nigricans, Storbritannia
 Alectoria vancouverensis, Nord-Amerika

Referanser

Litteratur 
 Krog, Hildur/Østhagen, Haavard/Tønsberg, Tor: Lavflora. Norske busk- og bladlav, Oslo 1994, ISBN 82-00-41445-0
 ITIS - Alectoria

Eksterne lenker 
 

Lav